सूरज की अग्नि-वृष्टि से धरती और उसके निवासी झुलस रहे थे और प्रार्थना कर रहे थे कि प्रभो! इस ग्रीष्म दैत्य से मुक्ति दिलाइए। अन्तत: प्रार्थना सुन ली गई और धरती पर नेह की बारिश होने लगी। चारों तरफ खुशहाली-सी छा गई। प्रकृति चहक-सी उठी। जैसे वो चिड़िया हो। नाच उठे बाल-मन। निकल पड़े सड़कों पर धूम मचाने। जब-जब बारिश आती है, मन बचपन में लौट जाता है जब पहली फुहार पड़ते ही मनमयूर -सा नाच उठता था । माता-पिता के डाँटने के बावजूद हम सड़कों पर आ नाचने लगते थे। गाने लगते थे गीत - 'बरसो राम धड़ाके से’। कभी मेरे कविमन ने यह गीत रचा था-